cyanic-selkie/wikianc huggingface dataset:
আইসিসি চ্যাম্পিয়ন্স ট্রফির শতরানের তালিকা
জিম্বাবুয়ের অ্যালিস্টেয়ার ক্যাম্পবেল প্রতিযোগিতায় প্রথম সেঞ্চুরি করার গৌরব অর্জন করেন। ঢাকায় অনুষ্ঠিত উদ্বোধনী আসরে নিউজিল্যান্ডের বিপক্ষে ১০০ রান করেন। তার এ সেঞ্চুরির বিপরীতে ম্যান অব দ্য ম্যাচ পুরস্কার লাভকারী স্টিফেন ফ্লেমিং ৯৬ রান তুললে নিউজিল্যান্ড ৫ উইকেটে জয় পায়। সৌরভ গাঙ্গুলী (ভারত), হার্শেল গিবস (দক্ষিণ আফ্রিকা) ও ক্রিস গেইল (ওয়েস্ট ইন্ডিজ) - এ তিনজন খেলোয়াড় সর্বাধিক ৩টি সেঞ্চুরি করেন। সাঈদ আনোয়ার (পাকিস্তান), মার্কাস ট্রেসকোথিক (ইংল্যান্ড), উপুল থারাঙ্গা (শ্রীলঙ্কা), শেন ওয়াটসন (অস্ট্রেলিয়া) ও শিখর ধাওয়ান (ভারত) - এ পাঁচজন খেলোয়াড় দুইটি শতরান করেছেন। ২০০৬ সালের আসরে গেইলের তিনটি শতরান যে-কোন খেলোয়াড়ের এক আসরে সর্বাধিক। ২০১৩ সালে নিউজিল্যান্ডের নাথান অ্যাসলে মার্কিন যুক্তরাষ্ট্রের বিপক্ষে সর্বোচ্চ ১৪৫ রান তুলেন যা অদ্যাবধি অক্ষত রয়েছে। ১৯৯৮ সালে দক্ষিণ আফ্রিকার জ্যাক ক্যালিসের শ্রীলঙ্কার বিপক্ষে অপরাজিত ১১৩*, ২০০০ সালে গাঙ্গুলীর দক্ষিণ আফ্রিকার বিপক্ষে অপরাজিত ১৪১* এবং একই আসরে নিউজিল্যান্ডের ক্রিস কেয়ার্নসের ভারতের বিপক্ষে অপরাজিত ১০২* রান ২০০২ সালে উইজডেন ক্রিকেটার্স অ্যালমেনাক কর্তৃক প্রকাশিত সর্বকালের সেরা ১০০ ওডিআই ইনিংস হিসেবে স্থান পায়।
২০১৩ সাল পর্যন্ত চূড়ান্ত খেলায় পাঁচটি সেঞ্চুরি হয়েছে। তবে দুটি বিজয়ী দলের পক্ষে হয়। ২০০২ সালের নয়টি সেঞ্চুরির সবকটিই কলম্বোর প্রেমাদাসা স্টেডিয়ামে হয়েছিল যা যে-কোন আসরে সর্বোচ্চ। ২০১৩ সালের আসরে সবচেয়ে কম ৩টি হয়েছিল। সাম্প্রতিককালের সেঞ্চুরিটি করেছেন শ্রীলঙ্কার কুমার সাঙ্গাকারা। ২০১৩ সালে ইংল্যান্ডের বিপক্ষে অপরাজিত ১৩৪* রান তুলেন তিনি।
সিংহ দরবার
সিংহ দরবার (বা সিংহ প্রাসাদ) (নেপালী: सिंहदरवार, ইংরেজি: Singha Durbar) হল নেপালের রাজধানী কাঠমাণ্ডুতে অবস্থিত রাণা বংশর একটি প্রাসাদ। কাঠমাণ্ডুর মধ্যাঞ্চল তথা বাবর মহল এবং থাপাথালি দরবার এর উত্তরদিকে এবং ভদ্রকালির পূর্বদিকে সিংহ প্রাসাদ অবস্থিত। ১৯০৮ সালের জুন মাসে চন্দ্র শামসের জে.বি.আর. এই প্রাসাদটি নিৰ্মাণ করেছিল।
ইতিহাস
প্রধানমন্ত্রী পদে অধিষ্ঠিত হবার পরপরই শামসের সিংহ প্রাসাদ নিৰ্মাণ করেছিল। প্ৰথমাবস্থায় এটি ছিল একটি ছোট্ট ব্যক্তিগত বাসগৃহ, কিন্তু নিৰ্মাণের সময় একে বৃদ্ধি করা হয়। নিৰ্মাণের পরপরই শামসের এই সম্পত্তি নেপাল সরকারকে প্ৰধানমন্ত্ৰীর সরকারি বাসগৃহ হিসেবে ২০ মিলিয়ন নেপালী টাকায় বিক্ৰী করে দেন। ১৯২৯ সালে তাঁর মৃত্যুর পর, সিংহ দরবার রাণা বংশের প্ৰধানমন্ত্ৰীদের সরকারি বাসগৃহ হিসেবে ব্যবহার করা হত, পদ্ম শামসের জে.বি.আর ছাড়া, যিনি তাঁর নিজস্ব বিশালনগর দরবারে বাস করতেন। সিংহ দরবার দখল করা রাণা বংশের শেষ প্ৰধানমন্ত্ৰী ছিলেন মোহন শামসের জে.বি.আর। এমনকি ১৯৫১ সালে রাণা বংশ ক্ষমতাচ্যুত হবার পর ও মোহন শামসের সিংহ দরবারে ছিলেন, কিন্তু ১৯৫৩ সালে সিংহ দরবার জাতীয় সম্পত্তি হিসেবে পরিগণিত হওয়ায় তাকে সিংহ দরবার ছেড়ে যাবার জন্য সরকারিভাবে নির্দেশ দেয়া হয়।
বাহ্যিক গঠন
কুমার নরসিংহ রাণা এবং কিশোর নরসিংহ রাণা এর গাঠনিক রুপাংকন করেছিলেন। পেলেডিয়ান স্থাপত্য, করিনথিয়ান, নব্য-ধ্রুপদী স্থাপত্য শৈলীর এক অনন্য উদাহরণ হিসেবে সিংহ দরবার নিৰ্মাণ করা হয়।
অভ্যন্তরীণ গঠন
১৯৭৩ সালের অগ্নিকাণ্ডের আগে সিংহ প্রাসাদে সাতটি প্রাঙ্গণ এবং ১৭০০ টি কক্ষ ছিল। প্ৰতিটি কক্ষের মেজে মার্বেলের নিৰ্মিত, রূপালী আসবাবপত্র এবং স্ফটিক বাতিতে পরিপূৰ্ণ ছিল।
রাজ্য সভাঘর
রাজ্য সভাঘর টি সিংহ দরবারের সবথেকে বড় এবং সবথেকে অলংকৃত কক্ষ। এই সভাকক্ষটি বিদেশ থেকে আমদানি করা সামগ্ৰী দিয়ে সজ্জিত; যেমন- মুরানো কাঁচ, ক্রিস্টাল বিজলী বাতি, বেলজিয়ান দর্পণ এবং দেওয়াল ও ছাদে খুদিত বিভিন্ন ধরনের ফুলের নমুনার সাথে ইতালীয় মাৰ্বলের মেঝে।
গেলারী বৈঠক
চন্দ্ৰ শামসের একটা ব্যক্তিগত নাট্যশালা নিৰ্মাণ করেছিলেন যার নাম গেলারী বৈঠক রাখা হয়েছিল। একে সংসদ ভবন হিসেবে ব্যবহার করা হত।
নেপাল সরকারের অধীন
বংশগত প্ৰধানমন্ত্ৰী (রাণাসকল) পদ্ধতির অবসান ঘটার পর নেপাল সরকার এই প্রাসাদটিকে সরকারি কাৰ্যালয় গৃহ হিসেবে ব্যবহার করা শুরু করেছিল। প্রাসাদটিকে নেপাল সংসদের প্ৰতিনিধি সভা এবং রাষ্ট্ৰীয় সভার দ্বারা দখল করা হয়েছিল। এতে ২০ টি মন্ত্ৰণালয় এবং সরকারি কাৰ্যালয় রাখা হয়েছে। সিংহ দরবার রেডিও নেপাল এবং নেপাল দূরদর্শন এর প্ৰধান কাৰ্যালয় ও।
১৯৭৩ সালের অগ্নিকাণ্ড
১৯৭৩ সালের ৯ জুলাই, সোমবার সিংহ প্রাসাদে ভয়ানক অগ্নিকাণ্ড সংঘটিত হয়েছিল যার ফলস্রুতিতে সিংহ প্রাসাদের ব্যাপক ক্ষয়ক্ষতি হয়েছিল।
ইয়েভাডে সুব্রাহ্মণিয়াম
কাহিনী সারাংশ
চলচ্চিত্রটি তৈরি করা হ​য় একজন নিয়মনিষ্ঠ মানুষের(সুব্বু, ওরফে সুব্রাহ্মণিয়াম) দ্রুত-বিন্যস্ত জীবনকে কেন্দ্র করে যিনি আত্ম-আবিষ্কারের একটি যাত্রায় বেরিয়ে পড়েন।
ঐতিহাসিক লাতভীয় ভূমিসমূহ
ঐতিহাসিক লাটভিয়ান ল্যান্ডস ( Latviešu vēsturiskās zemes : Latviešu vēsturiskās zemes ) বা পূর্ব লাটভিয়ার সাংস্কৃতিক অঞ্চল ( Latvijas kultūrvēsturiskie novadi : লাটভিজাস কুল্টুরভেস্টুরিস্কি নোভাদি ) হল লাটভিয়ার মধ্যে বেশ কিছু এলাকা যা আনুষ্ঠানিকভাবে দেশের বাকি অংশ থেকে আলাদা হিসাবে স্বীকৃত। যদিও এই অঞ্চলগুলির মধ্যে কিছুকে বিশুদ্ধভাবে সাংস্কৃতিকভাবে স্বতন্ত্র হিসাবে দেখা হয়, অন্যরা ঐতিহাসিকভাবে বিভিন্ন দেশের অংশ ছিল এবং প্রশাসনিক এবং অন্যান্য উদ্দেশ্যে দেশকে বিভক্ত করতে ব্যবহৃত হয়েছে।লাটভিয়ার সংবিধান চারটি স্বতন্ত্র অঞ্চলকে স্বীকৃতি দেয়: কুর্জেমে, জেমগেল, লাটগেল এবং ভিডজেমে ।
১৬ জুন ২০২১-এ, সাইমা ঐতিহাসিক লাটভিয়ান ভূমি আইন গ্রহণ করে যার লক্ষ্য জনসংখ্যার সাধারণ পরিচয়কে শক্তিশালী করার জন্য এবং ঐতিহাসিক লাটভিয়ান ভূমির সাংস্কৃতিক ও ঐতিহাসিক পরিবেশ এবং সাংস্কৃতিক স্থানগুলির সংরক্ষণ ও টেকসই উন্নয়নের জন্য প্রয়োজনীয় পূর্বশর্ত তৈরি করা।আইনটি লাটভিয়ার প্রতিটি প্যারিশ এবং শহরের পাঁচটি ঐতিহাসিক লাটভিয়ান ভূমির মধ্যে একটির অন্তর্গতকে আন্ডারস্কোর করে: বিডজেম, লাটগেল, কোরল্যান্ড, জেমগালে, এবং সেলিজা। রিগা রাজ্যের শহর, একটি বাল্টিক মহানগর, ভিডজেমের একটি ঐতিহাসিক অংশ এবং রিগার সাংস্কৃতিক ও ঐতিহাসিক পরিবেশের বিশেষ পরিচয় এবং বৈশিষ্ট্যগুলিকে সমর্থন ও প্রচার করা উচিত।
ঐতিহাসিক লাটভিয়ান ল্যান্ডস
কিছু ক্ষেত্রে, Kurzeme, Sēlija এবং Zemgale একটি অঞ্চলে মিলিত হয়। এটি ১৬২৯ এবং ১৯১৭ সালের মধ্যে লাটভিয়ার রাজনৈতিক বিভাজন প্রতিফলিত করে, যখন কুর্জেমে এবং জেমগেল একসাথে ছিলেন, প্রথমে ডাচি অফ কুরল্যান্ড এবং সেমিগালিয়া, তারপরে রাশিয়ান সাম্রাজ্যের কুরল্যান্ড গভর্নরেট হিসাবে যখন লিভোনিয়ার ডাচির অংশ হিসাবে ভিডজেমে এবং লাটগেল রাজনৈতিকভাবে ছিলেন ১৭ শতাব্দীর পর থেকে Courland থেকে এবং অন্যটি থেকে আলাদা। এই দৃষ্টিকোণ থেকে, তিনটি অঞ্চল রয়েছে: কুর্জেমে (Zemgale এবং Sēlija সহ), Vidzeme এবং Latgale.এই ধরনের বিভাজন আর সাধারণভাবে ব্যবহার করা হয় না তবে এটি লাটভিয়ার অস্ত্রের কোট এবং রিগায় স্বাধীনতার স্মৃতিসৌধে দেখা যায় উভয়ই তিনটি তারা ধারণ করে: কুর্জেমে, Vidzeme এবং Latgale, যা ১৯১৮ সালে লাটভিয়াতে একত্রিত হয়েছিল।
কুঞ্জলতা
কুঞ্জলতা লতা জাতীয় উদ্ভিদের ফুল। অন্যান্য নামগুলো হলো তরুলতা, কামলতা, তারালতা, গেইট ফুল, গেইট লতা, সূর্যকান্তি ইত্যাদি। ইংরেজিতে একে cypress vine, cypressvine morning glory, cardinal creeper, cardinal climber, hummingbird vine ইত্যাদি নামে ডাকা হয়। কুঞ্জলতা উদ্ভিদের বৈজ্ঞানিক নাম Ipomoea quamoclit বা Quamoclit pinnata যা Convolvulaceae পরিবারের সদস্য। এটি দুনিয়ার প্রায় সকল ক্রান্তীয় অঞ্চলে পাওয়া যায়। ভারতের তামিল ভাষায় এর নাম 'mayil manikkam' (மயில் மாணிக்கம்) এবং মালায়ালাম ভাষায় একে বলে ākāśamulla। নেপালী ভাষায় এর নাম 'জয়ন্তী ফুল'।
বর্ণনা
এই ফুল গুলি সকালে ফোটে বলে একে সূর্যকান্তি বলে। পাঁচ কোনা বিশিষ্ট তারকাকৃতি ফুল হয় বলে একে তারালতা নামেও ডাকা হয়। এটি একবর্ষজীবি লতা, ১-৩ মিটার লম্বা হয়। এর পাতা ২-৯ সেমি লম্বা, গভীরভাবে খন্ডিত, পাতার প্রত্যেক পাশে ৯-১৯টি করে খন্ড থাকে। এর ফুল ৩-৪ সেমি লম্বা এবং ২ সেমি ব্যাসবিশিষ্ট, মাইক আকৃতির, পাপড়িতে ৫টি সূচালো অগ্রভাগ থাকে। এটি লাল, গোলাপি বা সাদা হতে পারে। এর ফুল হয় গ্রীষ্মকালে। ফুল ঝরে গিয়ে ছোট ফল হয়, যাতে কালো বীজ থাকে। বীজ থেকে এর বংশ বিস্তার হয়।
নিপ্রো
নিপ্রো (১৯২৬ থেকে ২০১৬ সালের মে পর্যন্ত নিপ্রোপেত্রোভস্ক নামে অভিহিত) ইউক্রেনের চতুর্থ বৃহত্তম শহর। প্রায় দশ লক্ষ মানুষ এখানে বসবাস করে।  ইউক্রেনের মধ্য-দক্ষিণ অংশে, রাজধানী কিয়েভের ৩৯১ কিলোমিটার দক্ষিণ-পূর্বে নিপার নদীর তীরে নিপ্রো শহরটি অবস্থিত। এটি নিপ্রোপেত্রোভস্ক অব্লাস্টের প্রশাসনিক কেন্দ্র। ২০২০ সালের হিসাব অনুযায়ী নিপ্রোর জনসংখ্যা ৯,৯০,৭২৪।
প্রত্নতাত্ত্বিক গবেষণা অনুযায়ী মধ্য-ষোড়শ শতকে নিপ্রো শহরটি সুরক্ষিত দুর্গ এলাকা হিসাবে গড়ে ওঠেছিল। অন্যান্য গবেষণামতে, সামার শহরের (যা বর্তমানে নিপ্রোর সামারস্কি এলাকা) অস্তিত্ব ১৫২০ সালে বিদ্যমান ছিল।
১৯২৫ সাল পর্যন্ত শহরটির নাম ছিল ইয়েকাতেরিনোস্লোভ। রুশ সম্রাজ্ঞী ক্যাথরিন দ্য গ্রেট ১৭৮৭ সালে আনুষ্ঠানিকভাবে শহরটির উদ্বোধন করেছিলেন। কুসুক কায়নারকা চুক্তি (১৭৭৪) স্বাক্ষর করে অটোমান সাম্রাজ্য বিশাল পরিমাণ ভূমি রাশিয়ার কাছে হস্তান্তরিত করে। শহরটি ছিল এই নবলব্ধ অঞ্চলের প্রশাসনিক কেন্দ্র। গ্রিগরি পোটেমকিন মস্কো ও সেন্ট পিটার্সবুর্গের পর ইয়েকাতেরিনোস্লোভকে রুশ সাম্রাজ্যের তৃতীয় রাজধানী হিসেবে কল্পনা করেছিলেন। ১৯২৬ সালে এর নাম পাল্টে করা হয় নিপ্রোপেত্রোভস্ক। এটি সোাভিয়েত ইউক্রেনের নিউক্লীয়, অস্ত্র ও মহাকাশ শিল্পের অন্যতম প্রাণকেন্দ্র ছিল। এখানে দূরপাল্লার ক্ষেপণাস্ত্র উৎপাদনকারী ইয়ুজমাশ কার্যক্রম পরিচালনা করে। সমরাস্ত্রশিল্পের উপস্থিতির দরুন ১৯৯০ এর দশক পর্যন্ত এটি বদ্ধ শহর ছিল। ২০১৬ সালের ১৯ মে ইউক্রেনের জাতীয় সংসদ (ভেরখোভনা রাদা) শহরটির নাম পাল্টে রাখে নিপ্রো।
রাজনৈতিকভাবেও নিপ্রো শহরটি সমধিক গুরুত্বপূর্ণ। ইউক্রেনের বহু গুরুত্বপূর্ণ রাজনীতিবিদ এখানে জন্মগ্রহণ করেছেন। এদের মধ্যে রয়েছেন লিওনিদ কুচমা, পাভলো লাজারেঙ্কো ও ইউলিয়া তিমোশেঙ্কো।
নামকরণ
বিভিন্ন সময় শহরটি বিভিন্ন নামে পরিচিত ছিল। ১৭৭৬-১৭৯৭ পর্যন্ত এর বাম ছিল ইয়েকাতেরিনোস্লোভ। ১৭৯৭-১৮০২ পর্যন্ত এর নাম ছিল নোভোরোসিইস্ক। ১৮০২-১৯২৬ পর্যন্ত আবার এর নাম ছিল ইয়েকাতেরিনোস্লোভ, যদিও ১৯১৮-১৯২১ পর্যন্ত এর অনানুষ্ঠানিক নাম ছিল সিচেস্লাভ। ১৯২৬-২০১৬ পর্যন্ত শহরটির নাম ছিল নিপ্রোপেত্রোভস্ক। ২০১৬ সালে এটি সর্বশেষ ও বর্তমান নাম নিপ্রো লাভ করে।
ইংরেজিভাষী গণমাধ্যমে শহরটি রকেট শহর নামেও পরিচিত ছিল।
১৯১৮ সালে ইউক্রেনের কেন্দ্রীয় কাউন্সিল শহরটির নাম পাল্টে সিচেস্লাভ রাখতে চেয়েছিল। কিন্তু নামটি কখনো চূড়ান্ত হয়নি।
১৯২৬ সালে সাম্যবাদী নেতা গ্রিগরি পেত্রোভস্কির নামে শহরটির পুনঃনামকরণ করা হয়। ২০১৫ সালে সাম্যবাদ নির্মূল আইন গৃহীত হওয়ার পর এর নাম পরিবর্তন অনিবার্য হয়ে পড়ে। ২০১৯ সালের ১৬ মে ইউক্রেনের সংসদ এর নাম পাল্টে নিপ্রো রাখে।
পলোভিতসিয়া নামেও শহরটি পরিচিত ছিল।
দামেস্ক
দামেস্ক (دمشق,,  ; ) হলো সিরিয়ার রাজধানী। বিশ্বের প্রাচীনতম এই শহরটি ইসলাম ধর্মালম্বীদের জন্য ৪র্থ তম পবিত্র স্থান হিসেবে বিবেচিত, যাকে ইসলামে আশ-সাম(الشَّام‎) নামে ডাকা হয়। কবির ভাষায় যেটি "জেসমিনের শহর(مَدِينَةُ الْيَاسْمِينِ)" বলে প্রচারিত আছে। এই স্থানটিকে আরব বিশ্ব এবং ভূমধ্যসাগরীয় এলাকার সাংস্কৃতিক কেন্দ্র হিসেবে বিবেচনা করা হয়। বর্তমানে এই শহরটিতে প্রায় ২৫,০৩,০০০ জন মানুষ বসবাস করেন।
সিরিয়ার দক্ষিণ-পশ্চিমে অবস্থিত দামেস্ক শহর একটি বিশাল মহানগরের কেন্দ্র । ২০০৪ সালের পরিসংখ্যান অনুযায়ী এখানকার লোক সংখ্যা ছিলো প্রায় ২৭ লক্ষ। প্রাচীন এই শহরটি সমূদ্র পৃষ্ঠ থেকে ৬৮০ মিটার বা ২,২৩০ ফুট উপরে ভূমধ্যসাগরীয় মালভূমির পূর্ব উপকুল থেকে ৮০ কিলোমিটার দূরে লেবানন পর্বতমালার পূর্ব পাদদেশে অবস্থিত। এর ভিতর দিয়ে বয়ে গেছে বারাদা নদী।
দামেস্ক হলো বিশ্বের প্রাচীনতম বসবাসকারী শহরগুলো মধ্যে একটি । খ্রীষ্ঠপূর্ব ৩০০০ অব্দে এখানে প্রথম জনবসতি গড়ে ওঠে এবং ৬৬১ সাল থেকে ৭৫০ সাল পর্যন্ত এটি উমাইয়া খিলাফতের রাজধানী হিসেবে নির্বাচিত হয়েছিলো। আব্বাসীয় রাজবংশের বিজয়ের পর ইসলামি শাসনের মূল কেন্দ্র হিসেবে ইরাকের বাগদাদে স্থানান্তরিত করা হয় ফলে এই শহরটির গুরুত্ব ধীরে ধীরে হ্রাস পেতে থাকে । তবে আইয়ুবীদ এবং মামলুকের আমলে এর গুরুত্ব ফিরে আসে । সিরিয়ার গৃহ যুদ্ধের ৮ বছর পর, ২০১৯ সালে বিশ্বব্যাপি বসবাসযোগ্য স্থানগুলোর র‍্যাংকিং এ ১৪০টি শহরের মধ্যে সবচেয়ে কম বসবাসযোগ্য স্থান হিসেবে ঘোষনা করেছে।
নামের উৎপত্তি
খ্রীষ্ঠপূর্ব ১৫ শতকে থুতমোস তৃতীয় এর ভৌগলিক তালিকায় দামেস্কের নাম অন্তর্ভূক্ত হয়। এর প্রাচীন নাম ṯmśq এর উৎপত্তি সম্পর্কে জানা যায় নি। প্রাচীনকাল থেকে এই শহরটিকে বিভিন্ন ভাষায় বিভিন্ন ভাবে নামকরণ করা হয়েছে, যেমন আক্কাদীয় ভাষায় এটির নাম Imerišú (𒀲𒋙) , মিশরীয় ভাষায় যেটি ṯmśq (𓍘𓄟𓊃𓈎𓅱) , প্রাচীন আরমাইক ভাষায় Damašq (𐡃𐡌𐡔𐡒‎) এবং বাইবেলের হিব্রুতে Damméseq (דַּמֶּשֶׂק) নামে প্রকাশ পেয়েছে । খ্রীষ্ঠপূর্ব ১৪ শতকে আমর্না অক্ষরে এর বেশ কয়েক আক্কাদীয় বানান পাওয়া যায়, যেগুলো হলো Dimasqa (𒁲𒈦𒋡), Dimašqì (𒁲𒈦𒀸𒄀), এবং Dimašqa (𒁲𒈦𒀸𒋡).
এই ভাষার আরমাইক বানানগুলো সম্ভবত রুট ড. থেকে প্রভাবিত হয়েছে, যার অর্থ হচ্ছে বাস করা । এই ভাবেই এই ভাষার ইংরেজি এবং লাতিন নাম হলো দামেস্ক যা গ্রিক শব্দ Δαμασκός থেকে এসেছে এবং সিরীয় শব্দ Darmsûq (ܕܪܡܣܘܩ) থেকে উদ্ভূত হয়েছে ,যার অর্থ একটি ভাল জলযুক্ত জমি ।
ভৌগলিক অবস্থান
দামেস্ক সমুদ্রপৃষ্ঠ থেকে ৬৮০ মিটার (২,২৩০ ফুট) উপরে এবং ভূমধ্যসাগর থেকে প্রায় ৮০ কিমি (৫০ মাইল) অভ্যন্তরীণ মালভূমিতে একটি কৌশলগত জায়গায় তৈরি করা হয়েছে,লেবানন অন্তর্দেশীয় পর্বতে এটির অবস্থান এবং বারাদা নদীই এই শহরের পানির সরবরাহ করার মূল উৎস এবং এখানে একটি ক্রোস বানিজ্য রাস্তা রয়েছে, উত্তর-দক্ষিণের রাস্তাটি মিশরকে এশিয়া মাইনরের সাথে সংযুক্ত করে এবং পূর্ব-পশ্চিম ক্রস-মরুভূমির পথ লেবাননকে ইউফ্রেটিস নদীর উপত্যকার সাথে সংযুক্ত করেছে। লেবানন বিরধী পর্বতমালাটি সিরিয়া এবং লেবাননের মধ্যে সীমান্ত তৈরি করেছে। এখানে ১০,০০০ ফুট (২,০০০ মিটার) এরও বেশি উচু চূড়া রয়েছে,যা ভূমধ্যসাগর থেকে বৃষ্টিপাত বন্ধ করে দেয়, তাই দামেস্ক অঞ্চলটি কখনও কখনও খরার শিকার হয়। প্রাচীনকালে এটি বরদা নদী দ্বারা প্রশমিত হয়েছিল, যা তুষার গলে যাওয়া পাহাড়ি স্রোত থেকে উদ্ভূত হয়েছিল। দামেস্ক সেচযুক্ত কৃষিভূমি ঘৌটা দ্বারা বেষ্টিত, যেখানে প্রাচীনকাল থেকে অনেক শাকসবজি এবং ফল চাষ করা হতো। রোমান সিরিয়ার মানচিত্রের লিকে লক্ষ্য করলে বোঝা যা যে বারাদা নদী দামেস্কের পূর্বে অবস্থিত কিছু  হ্রদে শুকিয়ে যাওয়ার কারণ। বর্তমানে এটিকে বলা হয় বহিরা আতয়বা বা দ্বিধাগ্রস্ত হ্রদ কারণ বছরের পর বছর তীব্র খরার মধ্যেও এর অস্তিত্ব নেই।
থাম্ব | বারাদা নদীর পাশে ফোর সিজন হোটেল
দামেস্কের পুরানো শহরটি প্রাচীর দ্বারা বেষ্টিত এবং বারাদা নদীর দক্ষিণ তীরে এটি অবস্থিত যা প্রায় শুষ্ক ।দক্ষিণ-পূর্ব, উত্তর এবং উত্তর-পূর্বের এলাকাটি শহরতলি দ্বারা বেষ্টিত যার ইতিহাস মধ্যযুগ পর্যন্ত প্রসারিত, এর দক্ষিণ-পশ্চিমে রয়েছে মিদান, উত্তর এবং উত্তর-পশ্চিমে সরৌজা এবং ইমারা।এর আশেপাশের এলাকাগুলি মূলত ধর্মীয় ব্যক্তিত্বদের সমাধির জন্য ব্যবহার করা হয় এবং শহরের বাইরের রাস্তাগুলি এখানেই রয়েছে। ১৯ শতকে শহরটিকে উপেক্ষা করে জাবালে কাশিয়ুনের ঢালে কিছু গ্রাম প্রতিষ্ঠিত হয় । মধ্যযুগীয় আন্দালুসিয়ান শেখ এবং দার্শনিক ইবনে আরাবির মাজারকে কেন্দ্র করে আল-সালিহিয়াহ পাড়ার অবস্থান। এই নতুন এলাকাগুলি প্রাথমিকভাবে কুর্দি সৈন্যরা এবং অটোমান সাম্রাজ্যের ইউরোপীয় অঞ্চল থেকে আসা মুসলিম শরণার্থীদের দ্বারা বসতি স্থাপন গড়ে উঠেছিলো,যা খ্রিস্টান শাসনের অধীনে পড়েছিল। তাই তারা আল-আকরাদ (কুর্দি) এবং আল-মুহাজিরিন (অভিবাসী) নামে পরিচিত ছিল। তারা পুরানো শহরের ২ থেকে ২ কিলোমিটার উত্তরে অবস্থান করে।
১৯ শতকের শেষের দিক থেকে, পুরানো শহরের পশ্চিমেএবং বারাদাকে ঘিরে আল-মারজেহ বা "মেডো" নামে পরিচিত এলাকাকে কেন্দ্র করে  একটি আধুনিক প্রশাসনিক ও বাণিজ্যিক কেন্দ্র গড়ে উঠতে শুরু করে। দামেস্কের কেন্দ্রীয় স্কোয়ারের নাম আল-মারজেহ হয়ে ওঠে, যার মধ্যে সিটি হলও ছিল। বিচারের আদালত, ডাকঘর এবং রেলওয়ে স্টেশনগুলি দক্ষিণে সামান্য উঁচু জমিতে প্রতিষ্ঠিতথয়েছিল। আল-মারজেহ এবং আল-সালিহিয়ার মধ্যবর্তী রাস্তায় একটি ইউরোপীয় আবাসিক কোয়ার্টার তৈরি শুরু হয়। নতুন শহরের বাণিজ্যিক ও প্রশাসনিক কেন্দ্র ধীরে ধীরে এই এলাকার উত্তর দিকে সরে গেছে।
দামেস্ক শহরটি একটি মরূদ্যান দ্বারা বেষ্টিত ছিল, ঘৌতা অঞ্চল (আরবি: الغوطة, রোমানাইজড: al-ġūṭä), বারাদা নদী দ্বারা জলাবদ্ধ। বারাদা উপত্যকার পশ্চিমে ফিজেহ ঝরনা রয়েছে যা  শহরটিকে পানীয় জল সরবরাহ করতে ব্যবহৃত হয় এবং পশ্চিমে জলের উত্সগুলো পানি সরবরাহকারীদের দ্বারা নিয়ত্রিত । নগরীতে আবাসন ও শিল্পের দ্রুত প্রসারের সাথে বারাদা নদীর প্রবাহ কমে গেছে এবং প্রায় শুকিয়েই গেছে। ছোট জলাশয়গুলি শহরের ব্যবহৃত রাস্তা, শিল্প কারখানা এবং পয়ঃনিষ্কাশনের ফলে দূষিত হচ্ছে।
জলবায়ু
লেবানন-বিরধী পর্বতমালাগুলো বৃষ্টির পানি দামেস্কে আসতে দেয় না এবং সমুদ্রের প্রবল স্রোতের কারণে কোপেন-গিগার প্রণালীতে দামেস্কের জলবায়ু শীতল এবং শুষ্ক । গ্রীষ্মকাল সবচেয়ে বেশী স্থায়ী হয় এবং এসময় অনেক গরম ও শুস্ক হয়। শীতকাল কম স্থায়ী হয় এবং খুবই শীতল ,মাঝে মাঝে বৃষ্টি হয় । আর তুষারপাত বিরল। শরৎকাল অনেক সংক্ষিপ্ত এবং মৃদু ।  এখানে কোন বসন্তকাল নেই, এছাড়া তাপমাত্রা হঠাৎ পরিবর্তন হয় । অক্টোবর থেকে মে পর্যন্ত বার্ষিক বৃষ্টিপাত প্রায় ১৩০ মিলি মিটার (৫ইঞ্চি) হয়।
প্রথম বসবাস
দামেস্কের উপশহরে কার্বন ১৪ ডেটিং থেকে জানা যায় যে জায়গাটিতে সম্ভবত খ্রিস্টপূর্ব ৬৩০০ সালের কাছাকাছি সপ্তম সহস্রাব্দের দ্বিতীয়ার্ধ থেকে বসবাস করা হয়েছে। ৯০০০ খ্রিস্টপূর্বাব্দের বৃহত্তর বারাদা অববাহিকায় বসতি স্থাপনের প্রমাণ বিদ্যমান, যদিও খ্রিস্টপূর্ব দ্বিতীয় সহস্রাব্দ পর্যন্ত দামেস্কের প্রাচীরের মধ্যে কোনো বড় মাপের বসতি ছিল না।
বর্ধমান পূর্ব লোকসভা কেন্দ্র
বর্ধমান পূর্ব লোকসভা কেন্দ্রটি পশ্চিমবঙ্গ রাজ্যের ৪২ টি লোকসভা কেন্দ্রের একটি এবং ২০০৯ সালের লোকসভা কেন্দ্রটি প্রতিষ্ঠিত হয়। এটি এসসি বিভাগের অন্তর্গত এবং মোট সাতটি বিধানসভা কেন্দ্র নিয়ে গঠিত। এটি পূর্ব বর্ধমান জেলা প্রতিনিধিত্ব করে এবং বর্ধমান শহরে লোকসভা কেন্দ্রের সদর দফতর। লোকসভা কেন্দ্রের অন্তর্গত এলাকার সরকারি ভাষা হল  বাংলা ও ইংরেজি।
বিধানসভা কেন্দ্র গুলি
লোকসভা কেন্দ্রটি ৭ টি বিধানসভা কেন্দ্র নিয়ে গঠিত। এগুলি হল- রায়না বিধানসভা কেন্দ্র, জামালপুর বিধানসভা কেন্দ্র,  কালনা বিধানসভা কেন্দ্র,  মেমারি বিধানসভা কেন্দ্র, পূর্বস্থলী দক্ষিণ বিধানসভা কেন্দ্র, পূর্বস্থলী উত্তর বিধানসভা কেন্দ্র ও কাটোয়া বিধানসভা কেন্দ্র
রায়না বিধানসভা কেন্দ্র
এই বিধানসভা কেন্দ্রটি পশ্চিমবঙ্গের ২৯৪ টি বিধানসভা কেন্দ্রের একটি এবং এটি পূর্ব বর্ধমান জেলার অন্তর্গত। বিধানসভা কেন্দ্রটির মূল কার্যালয় রায়নায় অবস্থিত। এই কেন্দ্রটি তফসিলি জাতিদের জন্য সংরক্ষিত।
জামালপুর বিধানসভা কেন্দ্র
এই বিধানসভা কেন্দ্রটি পশ্চিমবঙ্গের ২৯৪ টি বিধানসভা কেন্দ্রের একটি এবং এটি পূর্ব বর্ধমান জেলার অন্তর্গত। বিধানসভা কেন্দ্রটির মূল কার্যালয় জামালপুরে অবস্থিত। এই কেন্দ্রটি তফসিলি জাতি ও তফসিলী জাতিদের জন্য সংরক্ষিত।
মেমারি বিধানসভা কেন্দ্র
এই বিধানসভা কেন্দ্রটি পশ্চিমবঙ্গের ২৯৪ টি বিধানসভা কেন্দ্রের একটি এবং এটি পূর্ব বর্ধমান জেলার অন্তর্গত। বিধানসভা কেন্দ্রটির মূল কার্যালয় মেমারি শহরে অবস্থিত। এই কেন্দ্রটি তফসিলি জাতি ও তফসিলী উপজাতিদের জন্য সংরক্ষিত নয়।
পূর্বস্থলী দক্ষিণ বিধানসভা কেন্দ্র
এই বিধানসভা কেন্দ্রটি পশ্চিমবঙ্গের ২৯৪ টি বিধানসভা কেন্দ্রের একটি এবং এটি পূর্ব বর্ধমান জেলার অন্তর্গত। বিধানসভা কেন্দ্রটির মূল কার্যালয় পূর্বস্থলী শহরে অবস্থিত। এই কেন্দ্রটি তফসিলি জাতি ও তফসিলী উপজাতিদের জন্য সংরক্ষিত নয়।
পূর্বস্থলী উত্তর বিধানসভা কেন্দ্র
এই বিধানসভা কেন্দ্রটি পশ্চিমবঙ্গের ২৯৪ টি বিধানসভা কেন্দ্রের একটি এবং এটি পূর্ব বর্ধমান জেলার অন্তর্গত। বিধানসভা কেন্দ্রটির মূল কার্যালয় পূর্বস্থলী শহরে অবস্থিত।  এই কেন্দ্রটি তফসিলি জাতি ও তফসিলী উপজাতিদের জন্য সংরক্ষিত নয়।
কাটোয়া বিধানসভা কেন্দ্র
এই বিধানসভা কেন্দ্রটি পশ্চিমবঙ্গের ২৯৪ টি বিধানসভা কেন্দ্রের একটি এবং এটি পূর্ব বর্ধমান জেলার অন্তর্গত। বিধানসভা কেন্দ্রটির মূল কার্যালয় কাটোয়া শহরে অবস্থিত। এই কেন্দ্রটি তফসিলি জাতি ও তফসিলী উপজাতিদের জন্য সংরক্ষিত নয়।
শাইলা আব্দুল্লাহ
শাইলা আব্দুল্লাহ (জন্ম ১৯৭১) একজন পাকিস্তানি আমেরিকান লেখিকা, এবং ডিজাইনার ।
জীবনী
শাইলা আব্দুল্লাহ ইংরেজি ভাষার জন্য প্যাট্রাস বুখারী পুরস্কার, গোল্ডেন কুইল অ্যাওয়ার্ড, রিডার ভিউস অ্যাওয়ার্ড, লিখন আর্ট অ্যাওয়ার্ড এবং হবসন ফাউন্ডেশন থেকে অনুদান পেয়েছেন। বিয়োন্ড দ্য কয়েনে ওয়ালে তার  অসাধারণ কথাসাহিত্যের জন্য জুরি পুরস্কার পেয়েছেন, যা নরুমবেগা ফিকশন অ্যাওয়ার্ডসের সর্বোচ্চ পুরস্কার।
তার বইগুলিতে কেফেন ওয়াল ড্রপস, বিয়োন্ড দ্য কয়েনে ওয়াল এবং তার তিনটি বাচ্চাদের বই রয়েছে: রানী ইন দ্য রেইনবো, মাই ফ্রেন্ড সুহানা, এবং এ ম্যানুয়াল ফর মার্কো । তিনি বিশেষ প্রয়োজন শিশুদের জন্য বই লিখেছেন।
২০১৪ সালের গোড়ার দিকে, ওয়াশিংটন এবং লি ইউনিভার্সিটির গবেষক দল একটি গবেষণায় পরিচালিত হয়েছিল। যেখানে তারা দেখেছিল যে, কেফার ড্রিমস থেকে ৩০০০ শব্দের লাইন পড়ার ফলে একজন ব্যক্তি কম বর্ণবাদী হতে পারে ।      উপন্যাসটি ওপেন শিক্ষা ডেটাবেসে ৫০ টি শ্রেষ্ঠতম ওয়ার্ক অব ইমিগ্রেশন লিটারেচার হিসাবে উল্লেখ করা হয়েছে।
মহর্ষি
মহর্ষি (महर्षि, ) হল  সংস্কৃত শব্দ যা প্রাচীন ভারতীয় ঋষিদের সর্বোচ্চ শ্রেণীভুক্ত সদস্যদের জন্য ব্যবহৃত হয়, এবং ভারতে "দ্রষ্টা" নামে পরিচিত। মহর্ষিগণ হলেন ঋষিশ্রেষ্ঠ।
বুৎপত্তি
মহর্ষি একটি সংস্কৃত শব্দ, যা দেবনাগরীতে "महर्षि" হিসাবে লেখা হয়। এটি মহা থেকে গঠিত, যার অর্থ "মহান", এবং ঋষি, যার অর্থ "সন্ত" বা "দ্রষ্টা"।
বিবরণ
মহর্ষি শব্দটি ভারতে "দ্রষ্টা" বা "ঋষি" হিসেবেও উল্লেখিত।     শব্দটি ইংরেজি সাহিত্যে "১৮৯০ সালের কিছুকাল আগে" জনপ্রিয় হয়ে ওঠে এবং ১৭৫৮ সালে প্রথম ব্যবহৃত হয়।
বিকল্প অর্থ মহর্ষিকে সম্মিলিত নাম হিসেবে বর্ণনা করে যা ঋগ্বেদ ও পুরাণ শাস্ত্রে উদ্ধৃত সাতজন ঋষি বা সপ্তর্ষিদের (মহর্ষি ভৃগু সহ) উল্লেখ করে, অথবা বেশ কয়েকটি পৌরাণিক দ্রষ্টার মধ্যে যেটি বৈদিক সাহিত্যে উল্লেখ করা হয়েছে এবং উর্শ মেজর নক্ষত্রের সাতটি নক্ষত্রের সাথে যুক্ত।
যখন কেউ কেউ পরামর্শ দেন যে শুধুমাত্র তারাই উপাধি গ্রহণ করতে পারেন যারা বিবর্তনের পথে সচেতনতার সর্বোচ্চ অবস্থা অর্জন করেন এবং পরব্রহ্মের কাজকে সম্পূর্ণরূপে বোঝেন, মনে রাখবেন যে তিব্বতি তুলকুসের বিপরীতে, পাঠ্য তালিকার বাইরের মহর্ষিগণ নির্ধারিত নয়, ভূষিত। বপ্রধান প্রাতিষ্ঠানিক সংস্থা দ্বারা নিশ্চিত করা হয়েছে, যাতে এই শিরোনামটি সাধারণত গৃহীত হয় না তবে ভক্ত বা সমালোচকদের দ্বারা প্রশংসিত হয়, যে ব্যক্তি বা সংস্থাগুলি সহ উপাসক বা শিষ্যদের দ্বারা গঠিত। একইভাবে, মোহনদাস গান্ধীর 'মহাত্মা', 'গ্রেট সোল'-এর প্রচলিত সম্মান, প্রতিটি উদাহরণে ব্যবহৃত হয় না যা তাঁকে উল্লেখ করে, বরং এটি তথ্যের রায়ের উপর ভিত্তি করে একটি সৌজন্য হিসাবে তথ্যসহ প্রদত্ত হয় বা বস্তুর ব্যক্তির ক্ষেত্রে পরিচিত কিছু লোকের রায়ের গ্রহণযোগ্যতা বা সম্মানে। তদুপরি, কেউ কেউ দাবি করেন যে মহর্ষিগণ অন্যদেরকে সাধু হয়ে উঠতে সক্ষম কারণ তারা ঐশ্বরিক কাজের জ্ঞান প্রদান করে, যদিও প্রতিটি ঐতিহ্যে এটি গোঁড়ামিপূর্ণ প্রত্যাশা নয় যা শিরোনাম হিসাবে 'মহর্ষি' ব্যবহার করে।
শির্‌ক (ইসলাম)
ইসলাম ধর্মে, শির্ক (বিকল্প প্রতিবর্ণীকরণ: শিরক, শির্ক) (شرك širk) পৌত্তলিকতা বা বহুঈশ্বরবাদ চর্চা করার পাপকে বুঝায় অর্থাৎ শির্‌ক হল আল্লাহ ব্যতীত অন্য কাউকে উপাস্য হিসেবে সাব্যস্ত করা বা তার উপাসনা করা। শাব্দিকভাবে এর দ্বারা এক বা একাধিক কোন কিছুকে সৃষ্টিকর্তার অস্তিত্ব ও কর্তৃত্বের অংশীদার সাব্যস্ত করাকে বুঝায়। এটি তাওহীদের পরিপন্থী একটি বিষয়। ইসলামে শির্ক হল একটি অমার্জনীয় অপরাধ যদি না মৃত্যু নিকটবর্তী হবার পূর্বে আল্লাহর নিকট এই অপরাধের জন্যে ক্ষমা চেয়ে না নেয়া হয়। ইসলামের নির্ভরযোগ্য তথ্য অনুসারে, আল্লাহ তাআলার কাছে ক্ষমা না চাইলেও মৃত্যুর পর নিজের বিচার অনুসারে তার ইবাদতকারীদের যে কোন ভুল ক্ষমা করতে পারেন, কিন্তু শিরকের অপরাধী দুনিয়াতে ক্ষমা না চাইলে কখনোই ক্ষমা করবেন না।
আল্লাহ তা'আলা শির্কের বিপরীত তাওহীদের মূল বক্তব্য উপস্থাপন করেছেন এভাবে,
প্রকারভেদ
তাওহীদ যেমন প্রধানত তিন প্রকার, একইভাবে এর বিপরীতে শিরকও প্রধানত তিন প্রকার, যথা:
(এক) আল্লাহর সত্তার সাথে শিরক করা (তাওহিদে রুবুবিয়াহর বিপরীত)। যেমন: আল্লাহর স্ত্রী, পুত্র, কন্যা আছে বলে বিশ্বাস করা।
(দুই) আল্লাহর ইবাদতে শিরক করা (তাওহীদে উলুহিয়াহর বিপরীত)।
(তিন) আল্লাহর গুণাবলিতে শিরক করা (তাওহীদে আসমা ওয়াস সিফাতের বিপরীত)। যেমন: নবী, রাসূল ও আওলিয়াগণ নিজে থেকে গায়েব জানেন বলে মনে করা ,কারণ গায়েবের জ্ঞান শুধু আল্লাহ জানেন।
তৎকালীন মক্কার মুশরিকদের অবস্থা
মক্কার মুশরিকরা আল্লাহ্-র অস্তিত্ব ও প্রতিপালকত্বে বিশ্বাস করত। একইসাথে তারা বিভিন্ন মূর্তি, পাথর, গাছ, নক্ষত্র, ফেরেশতা, জ্বিন, মৃতব্যক্তি ইত্যাদি বস্তু ও জীবের ইবাদত বা উপাসনা করত। আল্লাহ্ ছাড়াও ঐসব দেবদেবীকে ভয়-ভীতি, আশা-আকাঙ্খার সাথে ডাকা, বিপদে তাদের কাছে সাহায্য, আশ্রয়, উদ্ধার প্রার্থনা করা এবং তাদের নামে যবাই ও মানত করা ইত্যাদি কর্মকাণ্ডের মাধ্যমে শির্ক করত। কুরআনে বলা হয়েছে, কুরআনে আরও বলা হয়েছে,
তারা আরও দাবি করত যে, দেবদেবীরা আল্লাহ্-র দরবারে আমাদের জন্য সুপারিশ করে আমাদের প্রয়োজন মিটিয়ে দিবেন। কুরআনে বলা হয়েছে,
ঊষা গাঙ্গুলি
ঊষা গাঙ্গুলি (জন্ম ১৯৪৫, মৃত্যু ২৩ এপ্রিল ২০২০) হলেন একজন ভারতীয় পরিচালক-অভিনেত্রী এবং সক্রিয় সমাজকর্মী, যিনি ১৯৭০ এবং ১৯৮০ খ্রিস্টাব্দের দশকে কলকাতা শহরে হিন্দি থিয়েটারের জন্যে পরিচিত। তিনি ১৯৭৬ খ্রিস্টাব্দে রঙ্গকর্মী গ্রুপ থিয়েটার প্রতিষ্ঠা করেন, যারা মহাভোজ, রুদালি, কোর্ট মার্শাল এবং অন্তর্যাত্রার মতো নাটকগুলো প্রস্তুত করেছিল। এই নাটক  ছাড়াও পদাতিক-এর শ্যামানন্দ জালান (১৯৭২ খ্রিস্টাব্দে প্রতিষ্ঠিত), তিনি কলকাতার একমাত্র হিন্দি থিয়েটার পরিচালক যেখানে অনেকটা বাংলায় সংলাপ বলা চালু ছিল।
শির্‌ক (ইসলাম)
তৎকালীন মক্কার মুশরিকদের অবস্থা
কুরআনে এগুলোকে মিথ্যাচার এবং তাদের মনগড়া উদ্ভাবন বলা হয়েছে,
ঊষা গাঙ্গুলি
১৯৯৮ খ্রিস্টাব্দে ভারতের জাতীয় সংগীত, নৃত্য এবং নাটকের আকাদেমি, সংগীত নাটক আকাদেমি থেকে ঊষা গাঙ্গুলি সংগীত নাটক আকাদেমি পুরস্কার পেয়েছিলেন। এছাড়া গুড়িয়া ঘর নাটকে অভিনয়ের জন্যে তিনি পশ্চিমবঙ্গ সরকার কর্তৃক শ্রেষ্ঠ অভিনেতার সম্মানও অর্জন করেছিলেন
প্রারম্ভিক জীবন ও শিক্ষা
ঊষা গাঙ্গুলি জন্মগ্রহণ করেছিলেন ১৯৪৫ খ্রিস্টাব্দে। তার পরিবার উত্তর প্রদেশ রাজ্যের নার্ভা গ্রামে থাকত। তিনি ভরতনাট্যম্ নৃত্য শিক্ষা সম্পূর্ণ করেছিলেন এবং পরবর্তীতে কলকাতা শহরে আসেন। কলকাতার শ্রী শিক্ষায়তন কলেজ-এ তিনি পড়াশোনা করেছিলেন। স্নাতকোত্তর স্তরে তিনি হিন্দি সাহিত্যে মাস্টার্স ডিগ্রি অর্জন করেন।
কর্মজীবন
১৯৭০ খ্রিস্টাব্দে কলকাতার ভবানীপুর এডুকেশন সোসাইটি কলেজে একজন শিক্ষিকা হিসেবে ঊষা গাঙ্গুলি তার কর্মজীবন শুরু করেন, যেটা কলকাতা বিশ্ববিদ্যালয় কর্তৃক অনুমোদিত। ওই একই বছর তিনি সংগীত কলা মন্দিরের সঙ্গে অভিনয় জীবন শুরু করেন এবং তার প্রথম অভিনয় হল, মিট্টি কি গাড়ি (শূদ্রক লিখিত 'মৃচ্ছকটিকম' ভিত্তিক) (১৯৭০), যেখানে তিনি নটী বসন্তসেনার ভূমিকায় অভিনয় করেছিলেন। তিনি ২০০৮ খ্রিষ্টাব্দে অবসর গ্রহণ করা পর্যন্ত কলকাতার পাশাপাশি ভবানীপুর এডুকেশন সোসাইটিতে একজন হিন্দি লেকচারারের শিক্ষকতা চালিয়ে যান।
১৯৭৬ খ্রিস্টাব্দের জানুয়ারিতে তিনি রঙ্গকর্মী নামে এক থিয়েটার গ্রুপ গঠন করেন। প্রথম দিকে একজন নৃত্যশিল্পী হিসেবে তালিম নেওয়ার সময় এই গোষ্ঠী বাইরের পরিচালকদের আমন্ত্রণ জানিয়েছিল, যেমন 'মা'-এর পরিচালক অ্যানবেস, ইবসেন-এর এ ডল'স হাউস অনুসরণে তৃপ্তি মিত্র পরিচালিত 'গুড়িয়া ঘর'; তিনি নিজে নাট্য পরিচালনার আগে পর্যন্ত রুদ্রপ্রসাদ সেনগুপ্ত এবং বিভাস চক্রবর্তির পাশাপাশি তৃপ্তি মিত্র এবং মৃণাল সেনের কাছে প্রশিক্ষণ নিয়েছিলেন।
তিনি ১৯৮০ খ্রিস্টাব্দের দশকে তার পরিচালনর কাজ শুরু করেন এবং অল্পদিনের মধ্যেই তার কর্মচাঞ্চল্যের ধারা এবং নবীন প্রজন্মকে নিয়ে শৃঙ্খলাবদ্ধ ঐকতানে বড়ো ধরনের পরিবর্তন এনে শহরের হিন্দি থিয়েটারে একটা পুনরুত্থান ঘটাতে সক্ষম হয়েছিলেন। তার গুরুত্বপূর্ণ নাট্যকর্মগুলো হল: ১৯৮৪ খ্রিস্টাব্দের মনু ভাণ্ডারি লিখিত উপন্যাস ভিত্তিক মহাভোজ (গ্রেট ফিস্ট), ১৯৮৭ খ্রিস্টাব্দে রত্নাকর মতকারি কৃত লোককথা (ফোকটেল), ১৯৮৯ খ্রিস্টাব্দে নাট্যকার মহেশ এলকুঞ্চওয়ার কৃত হোলি এবং ১৯৯২ খ্রিস্টাব্দে মহাশ্বেতা দেবী লিখিত গল্পে তার নিজস্ব নাট্যরূপ দেওয়া রুদালি, বের্টোল্ড ব্রেশট-এর মাদার কারেজ অনুসরণে হিম্মত মাঈ এবং নাট্যকার স্বদেশ দীপক লিখিত বিখ্যাত কোর্ট মার্শাল। কাশিনাথ সিং-এর উচ্চাঙ্গের লেখা কাশি কা আসি থেকে কানে কৌন কুমতি লাগি-এর ওপর ভিত্তি করে ২০০৩ খ্রিস্টাব্দে তিনি কাশিনামা নাটকের নাট্যরূপ দেন এবং নিজে একটা সম্পূর্ণ নাটক লেখেন খোজ।
ও হেনরি লিখিত দ্য গিফট অফ দ্য ম্যাজাই অবলম্বনে ঋতুপর্ণ ঘোষ পরিচালিত রেনকোট হিন্দি চলচ্চিত্রের চিত্রনাট্যের ওপরও ঊষা গাঙ্গুলি কাজ করেছিলেন।
খত্রী
খত্রী হল ভারতীয় উপমহাদেশের একটি জাতি /গোষ্ঠী যাদের প্রধানত ভারতে পাওয়া যায়, তবে পাকিস্তান ও আফগানিস্তানেও পাওয়া যায়। উপমহাদেশে তারা বেশিরভাগই ব্যাংকিং ও বাণিজ্যের মতো ব্যবসায়িক পেশায় নিযুক্ত ছিল,  তারা ছিল উত্তর-মধ্যযুগীয় ভারতের প্রভাবশালী বাণিজ্যিক ও আর্থিক প্রশাসন শ্রেণী, পাঞ্জাবের কেউ কেউ প্রায়শই বংশগত কৃষিবাদী জমি-ধারণকারী বংশের অন্তর্ভুক্ত ছিল, অন্যরা রেশম উৎপাদন ও বয়নের মতো কারিগরী পেশায় নিয়োজিত ছিল   আবার কেউ কেউ সংস্কৃত ও ফার্সিতেও শিক্ষিত লেখক ছিল।
খত্রীরা ১৯৪৭ সাল থেকে ভারতীয় সশস্ত্র বাহিনীতে সক্রিয় ভূমিকা পালন করেছে, অনেকে সেনাপ্রধান বা নৌবাহিনীর অ্যাডমিরাল হিসাবে এর নেতৃত্ব দিয়েছেন। বিক্রম বাত্রা ও অরুণ খেতারপালের মতো কেউ কেউ ভারতের সর্বোচ্চ যুদ্ধকালীন বীরত্ব পুরস্কার পরম বীর চক্র জিতেছিল।
১৯৪৭ সালে ব্রিটিশ ভারত ভাগের সময় অনেক খত্রী বর্তমান পাকিস্তানের অন্তর্ভুক্ত অঞ্চলগুলি থেকে ভারতে চলে এসেছিল। হিন্দু আফগান ও শিখ আফগানরা প্রধানত খত্রী ও অরোরা বংশোদ্ভূত।
হিমোফিলিয়া
হিমোফিলিয়া (Haemophilia, অথবা hemophilia) হচ্ছে একটি বংশানুক্রমিক জিনগত রোগ। এই রোগে রক্ত তঞ্চনে সমস্যা হয় তাই একবার রক্তনালী কেটে গেলে আর রক্তপাত বন্ধ হয় না। শুধু পুরুষলোক এই রোগে আক্রান্ত হয় এবং স্ত্রীগণ এই রোগের বাহক, কারণ স্ত্রীদের দুটি এক্স ক্রোমোজোম থাকে আর পুরুষদের একটি এক্স ও অপরটি ওয়াই ক্রোমোজোম। ফ্যাক্টর VIII এর অভাবে হিমোফিলিয়া এ (A), ফ্যাক্টর  IX এর অভাবে হিমোফিলিয়া বি (B) রোগ হয় এবং হিমোফিলিয়া``ছি'' (C) ফ্যাক্টর  XI এর অভাবে হয়। ।
রাণী ভিক্টোরিয়া হিমোফিলিয়ার বাহক ছিলেন এবং তার বংশে অনেকেই এই রোগে আক্রান্ত হয়, তাই হিমফিলিয়াকে রাজকীয় রোগ বলা হয়ে থাকে।
তত্ত্ব
thumb|[[বিগব্যাং তত্ত্ব]] তত্ত্ব (θεωρία; Thea অর্থ "প্রদর্শন" এবং Horao অর্থ "আমি দেখি", যার পূর্ণ অর্থ theorein "একটি প্রদর্শন দেখা বা পর্যবেক্ষণ করা") সাধারণ ভাষাতে নির্দেশ করে একটি ধারণা যা অনুমান, আন্দাজ, ধারণা, পরীক্ষা, এমনকি বিমূর্ত থেকে জন্ম নেয়।
কিছু উৎস অনুসারে, প্রাচীন গ্রিকে তত্ত্ব শব্দটি ঘনঘন ব্যবহার করা হতো একটি নাট্যমঞ্চ "দৃষ্টিপাত" করা হিসাবে। এইটি ব্যাখ্যা করা যেতে পারে যে তত্ত্ব শব্দটি কখনও কখনও অস্থায়ীর জন্য অথবা বাস্তবতার উল্টো কিছু জিনিস হিসেবে।
শব্দ তত্ত্বের দুটি অর্থ রয়েছে, একটি ব্যবহৃত হয় প্রায়োগিক বিজ্ঞানে (উভয় প্রাকৃতিক এবং সামাজিক) এবং অন্যটি ব্যবহৃত হয় দর্শনবিদ্যা, গণিত, যুক্তি, এবং মনুষ্যত্বে অন্যান্য ক্ষেত্র জুড়ে।জ্ঞানের বিভিন্ন শাখায় এর প্রয়োগার্থে পার্থক্য থাকলেও জ্ঞানের আলোচনা ও ক্রমবিকাশের ক্ষেত্রে মূলভাবগুলির পদ্ধতি ও প্রকাশভঙ্গির একটি সুসংহত রূপ, যা বাস্তবের নিয়ম ও সারগত সংযোগগুলির এক অখণ্ড চিত্র উপস্থাপন করে।
জাস্টিন গ্যাটলিন
জাস্টিন গ্যা্টলিন (Justin Gatlin; জন্মঃ ১০ ফেব্রুয়ারি, ১৯৮২) একজন আমেরিকান দৌড়বিদ। তিনি ১৯৮২ সালের ১০ ফেব্রুয়ারি জন্মগ্রহণ করেন। ১০০ মিটার দৌঁড় প্রতিযোগিতায় তিনি একজন গোল্ড মেডেলধারী। ১০০ মি দৌঁড়ে সর্বশ্রেষ্ঠ রেকর্ড হল ৯.৭৪ সেকেন্ড। ৬০ মি দৌড়ে তিনি দুবার বিশ্ব ইনডোর গেমস চ্যাম্পিয়ন হয়েছিলেন। লন্ডন ২০১২ অলিম্পিক গেমস ১০০ মিটারে তিনি ৯.৭৯ সেকেন্ড সময় নেন এবং ব্রোঞ্জ পদক অর্জন করেন।
ক্যারিয়ার
ফ্লোরিডার পেনসাকোলা তে অবস্থিত উডম হাই স্কুলে গ্যা্টলিন শিক্ষা লাভ করেন। ২০০ সালের শেষের দিকে তিনি নকচভিল এ অবস্থিত টেন্নেসসি বিশ্বঃবিদ্যালযে ভর্তি হন। এখানেই ভিনচ অ্যান্ডারসন এবং বব এর কাছে শিক্ষা লাভ করেন এবং তারাই গ্যাটলিনের প্রতিভাতে মুগ্ধ হয়ে তাকে একজন দৌড়বিদে পরিনত করেন। তিনি ২০০২ সাল থেকে পরপর ৬টি জিতেন। ২০০৪ অলিম্পিকে ১০০ মিটারে সোনা, ৪০০ মিটারের রিলেতে রৌপ্য, ২০০ মিটারে ব্রোঞ্জ জেতেন। এছাড়াও ২০১২ অলিম্পিকে ১০০ মিটারেও তিনি ব্রোঞ্জ জেতেন।
মাদক গ্রহণ
অ্যাম্পেটামিন পরীক্ষাতে পজিটিভ প্রমাণিত হওয়ার কারণে ২০০১ সালে ২ বছরের জন্য এবং ২০০৬ তে ৪ বছরের জন্য তাকে আন্তর্জাতিক প্রতিযোগিতা থেকে নিষিদ্ধ করা হয়।
প্রত্যাবর্তন
২০১০ সালের ৩ আগস্ট ৪ বছরের নিষেধাজ্ঞা শেষে গ্যা্টলিন পুনরায় আবার তার দৌড় প্রতিযোগিতার পেশাগত জীবনে ফিরে আসেন।
মৎস্য অবতরণ এবং পাইকারী মৎস্য বিক্রয় কেন্দ্র (পাথরঘাটা)
মৎস্য অবতরণ এবং পাইকারী মৎস্য বিক্রয় কেন্দ্র (পাথরঘাটা) বাংলাদেশের বরগুনা জেলার পাথরঘাটা উপজেলায় অবস্থিত বাংলাদেশ মৎস্য উন্নয়ন করপোরেশনের একটি ইউনিট। ১৯৮১-৮৩ মেয়াদে ২.০২ কোটি টাকা ব্যয়ে ৫.৪০ একর জমিতে বিশখালী নদীর পশ্চিম পার্শ্বে এ ইউনিটটি স্থাপন করা হয়। দেশে সামুদ্রিক মাছের চাহিদার একটি বড় অংশ আসে পাথরঘাটা মৎস্য অবতরণ কেন্দ্র থেকে।
ইতিহাস
১৯৮১ সালে এটি ৫.৪০ একর জমির উপর বিষখালি নদীর পশ্চিম পার্শ্বে এটি স্থাপিত হয়। ১৯৯৭-২০০০ সময়কালে ২.৬৪ কোটি টাকায় BMRE করা হয়।
অবকাঠামো
বর্তমানে এ অবতরণ কেন্দ্রে নিম্নোক্ত অবকাঠামো বিদ্যমান রয়েছে-
অর্জন
মৎস্য অবতরণ ও পাইকারী মৎস্য বাজার, পাথরঘাটা কেন্দ্রে গত ২০১৬-১৭, ২০১৭-১৮ এবং ২০১৮-১৯ (মার্চ, ২০১৯ পর্যন্ত) অর্থ-বছরে মৎস্য অবতরণ হয়েছে যথাক্রমে ৪৭৬৬.৯৭ মেঃ টন, ৪৭৪২.৩৩ মেঃ টন এবং ৩৫৩৪.৪৮ মোঃ টন এবং বোট মেরামত করা হয়েছে যথাক্রমে ১১৩টি, ১০৮টি এবং ৮২০ টি। এছাড়া ২০১৭-১৮ অর্থবছরে উপকেন্দ্র চরদুয়ানীতে ৩৩×২৫ ফুট সইজের একটি অকশন শেড নির্মাণ করা হয়েছে।
বেসরকারি শিক্ষা প্রতিষ্ঠান শিক্ষক ও কর্মচারী কল্যাণ ট্রাস্ট
বেসরকারি শিক্ষা প্রতিষ্ঠান শিক্ষক ও কর্মচারী কল্যাণ ট্রাস্ট বেসরকারী খাতের শিক্ষাপ্রতিষ্ঠানের শিক্ষক ও কর্মচারীদের সুযোগ সুবিধা প্রদানের জন্য প্রতিষ্ঠিত বাংলাদেশ সরকারের অধীনস্থ একটি কল্যাণ ট্রাস্ট। ট্রাস্টের চেয়ারপার্সন হলেন মোঃ সোহরাব হোসেন। এটি বেসরকারী শিক্ষা প্রতিষ্ঠান শিক্ষক ও কর্মচারী অবসর সুবিধা বোর্ডের সাথে বেসরকারী শিক্ষাবিদদের পেনশন তহবিল দেখাশোনা করে।
ইতিহাস
বেসরকারি শিক্ষকদের কল্যাণে ট্রাস্ট প্রতিষ্ঠার লক্ষ্যে রাষ্ট্রপতি শেখ মুজিবুর রহমান কর্তৃক গঠিত কুদরাত-এ-খুদা শিক্ষা কমিশন একটি পরিকল্পনা গ্ৰহণ করে। তবে শেখ মুজিবুর রহমানের হত্যাকাণ্ড এবং সরকার পরিবর্তনের পর এই পরিকল্পনা স্থগিত করা হয়।
১৯৯০ সালে বেসরকারী শিক্ষা প্রতিষ্ঠান (শিক্ষক ও কর্মচারী) ওয়েলফেয়ার ট্রাস্ট আইন পাসের মাধ্যমে বেসরকারী শিক্ষক ও কর্মচারী কল্যাণ ট্রাস্ট প্রতিষ্ঠিত হয়। এটি ১৯৯০ সালে ১ জুলাই থেকে কার্যক্রম শুরু করে, কিন্তু ১৯৯১ থেকে ১৯৯৭ সাল পর্যন্ত কার্যক্রম বন্ধ ছিল। ট্রাস্ট শিক্ষকদের ২.৭ বিলিয়ন টাকার আর্থিক সহায়তা প্রদান করেছে।
৬ মে ২০১২ তারিখে ট্রাস্ট পেনশনের জন্য অনলাইন আবেদন প্রক্রিয়া শুরু করে।
৮ নভেম্বর ২০১৮-তে প্রধানমন্ত্রী শেখ হাসিনা ট্রাস্টের জন্য ১০০ কোটি টাকা মঞ্জুর করেন। ২০১৮ সালের ডিসেম্বর মাসে বাংলাদেশে একাদশ জাতীয় নির্বাচনের আগে গুজব রটেছিল যে সরকার ট্রাস্টের কাছে থেকে চেক টু চেকের মাধ্যমে পোলিং এজেন্ট হিসেবে কাজ করা শিক্ষকদের অর্থ প্রদান করেছে। সরকার এই অভিযোগ খণ্ডন করে বলেছে যে ট্রাস্ট কেবল অবসরপ্রাপ্ত শিক্ষকদের জন্য তহবিল সরবরাহ করে।
বেসরকারী শিক্ষকরা তাদের বেতনের ছয় শতাংশ দিয়ে ট্রাস্টের অবসর কালীন তহবিলে অবদান রাখেন যা অবসরগ্রহণের পরে, বাংলাদেশ সরকারের অতিরিক্ত অর্থায়নে সহ তাদের ফিরিয়ে দেওয়া হয়। ২০১৯ সালের এপ্রিল মাসে সরকার তা বাড়িয়ে দশ শতাংশ করে দেয়, যার প্রতিবাদ করে বাংলাদেশ শিক্ষক ইউনিয়ন। সরকার ২০১৭ সালেও অবদান দশ শতাংশে বাড়ানোর চেষ্টা করেছিল।
২০২০ সালের অক্টোবরে ডেইলি সান জানিয়েছিল যে ৪২ হাজারেরও বেশি আবেদনকারী তাদের পেনশন ট্রাস্ট এবং বেসরকারী কর্মচারী অবসর সুবিধা বোর্ডের দ্বারা অনুমোদন হওয়ার জন্য অপেক্ষা করছেন। সেক্রেটারি প্রিন্সিপাল ও ট্রাস্টের সদস্য মোঃ শাহজাহান আলম সাজু জানিয়েছেন যে পেনশনসহ সকল দায় পরিশোধের জন্য তাদের কাছে পর্যাপ্ত তহবিল নেই এবং ঘাটতি কাটিয়ে উঠতে শিক্ষা মন্ত্রণালয় থেকে ১০ বিলিয়ন টাকা অর্থ সহায়তার অনুরোধ করেছেন।
ভ্যানেসা কার্বি
ভ্যানেসা কার্বি (জন্ম ১৮ এপ্রিল ১৯৮৮) একজন ইংরেজ অভিনেত্রী। তিনি প্রথমে বিবিসি মিনিসিরিজ গ্রেট এক্সপেক্টেশন (২০১১) এবং পরে প্রণয়ধর্মী হাস্যরসাত্মক অ্যাবাউট টাইম (২০১৩) চলচ্চিত্রে অভিনয়ের মাধ্যম মনোযোগ আকর্ষণ করেন।
বনি বায়দাহ মসজিদ
বনি বায়দাহ মসজিদ (আরবি: مسجد بني بياضة) সৌদি আরবের মদিনার অন্যতম ঐতিহাসিক মসজিদ এবং এটি উমর ইবনে শাব্বার বিবরণ অনুসারে ইসলামী নবী মুহাম্মদ নামাজ পড়েছিলেন।
অ্যালুমিনিয়াম ডাইবোরাইড
কাঠামোগতভাবে বোরন পরমাণুগুলি তাদের মধ্যকার অ্যালুমিনিয়াম পরমাণুর সাথে গ্রাফাইটের মতো পাতলা পাত তৈরি করে এবং এর গঠন ম্যাগনেসিয়াম ডাইবোরাইডের গঠনের সাথে মিলে যায়। AlB2 এর একক স্ফটিক বেসাল হেক্সাগোনাল প্লেনের সমান্তরাল অক্ষ বরাবর ধাতব পরিবাহিতা প্রদর্শন করে।
অ্যালুমিনিয়াম বোরাইডকে একটি বিপজ্জনক পদার্থ হিসাবে বিবেচনা করা হয়। কারণ এটি অ্যাসিড এবং হাইড্রোজেন গ্যাসের সাথে বিক্রিয়া করে বিষাক্ত গ্যাস তৈরি করে। উদাহরণস্বরূপ, এটি হাইড্রোক্লোরিক অ্যাসিডের সাথে বিক্রিয়া করে বোরেন এবং অ্যালুমিনিয়াম ক্লোরাইড উৎপন্ন করে।
AlB2 এর স্ফটিক কাঠামো প্রায়শই আন্তঃধাতু যৌগগুলি বর্ণনা করার জন্য একটি প্রোটোটাইপ কাঠামো হিসাবে ব্যবহৃত হয়। প্রচুর সংখ্যক কাঠামোর ধরন রয়েছে যা AlB2 কাঠামোগত পরিবারের মধ্যে পড়ে।
চুয়া সুন বুই
জীবনী
চুয়া সুন বুই মালয়েশিয়ার সাবাহ রাজ্যে ১৯৫৫ সালের ফেব্রুয়ারি মাসের এক তারিখে জন্মগ্রহণ করেন। ২০০৮ সালের মালয়েশীয় সাধারণ নির্বাচনে তিনি সাবাহ রাজ্যের তাওয়াও আসন থেকে সাবাহ প্রগ্রেসিভ পার্টির হয়ে প্রতিদ্বন্দ্বিতা করেন। তিনি নির্বাচনে ১৩,৯৪৩ ভোট পেয়ে নির্বাচিত হন, যা ছিল প্রদত্ত ভোটের ৫২%।
২০১৩ সালের মালয়েশীয় সাধারণ নির্বাচনে তাকে পুনরায় সাবাহ রাজ্যের তাওয়াও থেকে মনোনয়ন দেয় সাবাহ প্রগ্রেসিভ পার্টি। সে বার নির্বাচনে তিনি ৬৩৩ ভোট পেয়ে ঐ আসনে প্রতিদ্বন্দ্বিতাকারী প্রার্থীদের মাঝে তৃতীয় স্থান দখল করেন।
হেমায়েত মোল্লা
হেমায়েত মোল্লা বাংলাদেশ জাতীয় ক্যারম দলের একজন খেলোয়াড়। তিনি বাংলাদেশের জাতীয় ক্যারমের ২০১৮ ও ২০১৯ সালের শিরোপাধারী ছিলেন এবং আন্তর্জাতিক ক্যারম র‍্যাংকিংয়ে পঞ্চম। হেমায়েতের জন্ম বাংলাদেশের বাগেরহাট জেলার মোরেলগঞ্জ উপজেলার কাটাবুনিয়া গ্রামে। তিনি আন্তর্জাতিক ও জাতীয় টুর্নামেন্টে বাংলাদেশ জাতীয় ক্যারম দলের হয়ে খেললেও বাকি সময় ইজিবাইক চালিয়ে জীবিকা নির্বাহ করেন।
শৈশব
হেমায়েত মোল্লার বাবার নাম হাশেম মোল্লা। অভাবের সংসারে বাবা হাশেম ছেলেকে স্কুলে পাঠাতে পারেননি। শৈশবে হেমায়েত মাছ ব্যবসায়ীদের নৌকায় ঘুরাঘুরি করতেন কাজের আশায়। পারিশ্রমিক থেকে যা পেতেন তার একটি অংশ দিতে হতো বড় ভাই বেলায়েত মোল্লাকে। টাকা নিয়ে বেলায়েত ক্যারম খেলতেন। একদিন হেমায়েতকে সঙ্গী করেন। সেই থেকে হেমায়েতকে ক্যারমের নেশা পেয়ে বসে। হেমায়েতের খেলার দক্ষতা বড়দেরও মুগ্ধ করে। এরপরে তিনি বাজিতেও খেলা শুরু করেন। একপর্যায়ে ঢাকা পালিয়ে এসে স্কুল ভ্যানচালিয়ে জীবিকা নির্বাহ শুরু করেন।
তাঁর কোনো প্রাতিষ্ঠানিক শিক্ষা নেই।
কর্মজীবন
বাজিতে খেলতে গিয়ে একবার জাতীয় চ্যাম্পিয়ন হাফিজুর রহমানকে হাড়িয়ে দেন। তখন তিনি ক্যারম ফেডারেশনের নাম জানতে পারেন। এবং পরবর্তীতে চ্যাম্পিয়নশিপে অংশগ্রহণ করে ফাইনালে পৌছে যান। যা নীতিনির্ধারকদের দৃষ্টি আকর্ষণ করে। এরপর ডাক পরে জাতীয় দলে।
চার্লি ম্যাকলিওড
ঘরোয়া প্রথম-শ্রেণীর অস্ট্রেলীয় ক্রিকেটে ভিক্টোরিয়া দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। ডানহাতে ব্যাটিংয়ের পাশাপাশি ডানহাতে মিডিয়াম বোলিং করতেন চার্লি ম্যাকলিওড।
হেমায়েত মোল্লা
কর্মজীবন
হেমায়েত বিকেএসপিতে সার্ক ক্যারম চ্যাম্পিয়নশিপে বাংলাদেশকে ব্রোঞ্জ জিতিয়েছিলেন। ২০১৩ সালে শ্রীলঙ্কায় অনুষ্ঠিত বিশ্ব চ্যাম্পিয়নশিপে ২৬ দেশের মধ্যে বাংলাদেশ তৃতীয় স্থান অধিকার করে। সেখানেও হেমায়েত দুর্দান্ত খেলে যোগ্যতার প্রমাণ দেন। তিনি ২০১৪ সালের মালদ্বীপ বিশ্বকাপ এবং ২০১৬ সালের দিল্লি আন্তর্জাতিক ক্যারম (আইসি) কাপেও ছিলেন। এরপর ২০১৮ সালে প্রথমবারের মতো খেলেই জাতীয় ক্যারমে চ্যাম্পিয়ন হন। ২০১৯ সালেও তিনি ক্যারম চ্যাম্পিয়নশিপে তার শিরোপা ধরে রাখেন। ক্যারম খেলোয়াড় হিসেবে এক হিটে নিজের সব ঘুঁটি ফেলায় (ক্যারমের ভাষায় বলা হয় স্লাম) বিশেষ দক্ষ হেমায়েত। ডিসেম্বরে আয়োজিত পুনেতে আইসি কাপে দুবার স্লাম করে ১০০ মার্কিন ডলার জেতেন।
চার্লি ম্যাকলিওড
প্রথম-শ্রেণীর ক্রিকেট
নরম্যান ম্যাকলিওড ও জানেট দম্পতির সন্তান তিনি। তার আরও চার ভাই ছিল। ১৮৯৩-৯৪ মৌসুম থেকে ১৯০৫ সাল পর্যন্ত চার্লি ম্যাকলিওডের প্রথম-শ্রেণীর খেলোয়াড়ী জীবন চলমান ছিল। সেরা অল-রাউন্ডার হিসেবে যে-কোন একাদশে নিঃসন্দেহে ঠাঁই করে নিতে পারতেন। অতি সতর্কতার সাথে নিশ্ছেদ্র রক্ষণাত্মক ভঙ্গীমায় ব্যাট হাতে মাঠে নামতেন। তবে, খেলার ভঙ্গীমা সুন্দর ছিল না। চার্লি ম্যাকলিওড ধৈর্যশীল ব্যাটসম্যান হিসেবে পরিচিতি লাভ করেন। এছাড়াও, নিখুঁতমানের বোলার ছিলেন তিনি।
১৮৯৩ থেকে ১৯০৫ সময়কালে ভিক্টোরিয়ার পক্ষে প্রথম-শ্রেণীর ক্রিকেট খেলায় অংশ নিয়েছেন। এ সময়কালে অনেকগুলো বছর ভিক্টোরিয়া একাদশের সদস্য হিসেবে আন্তঃরাজ্যীয় খেলায় অংশ নেন। বধিরতার কারণে তার ফিল্ডিং ও উইকেটের প্রান্তে বদলে বিরূপ প্রভাব পড়ে। ১৮৯৬ সালে নিউ সাউথ ওয়েলসের বিপক্ষে ১০০ রান সংগ্রহ করেছিলেন চার্লি ম্যাকলিওড।
হেমায়েত মোল্লা
কর্মজীবন
জাতীয় ক্যারম ফেডারেশনে স্থায়ী চাকুরির ব্যবস্থা না থাকায় তিনি ইজিবাইক চালিয়ে জীবিকা নির্বাহ করেন।
চার্লি ম্যাকলিওড
আন্তর্জাতিক ক্রিকেট
সমগ্র খেলোয়াড়ী জীবনে সতেরোটি টেস্টে অংশগ্রহণ করেছেন চার্লি ম্যাকলিওড। ১৪ ডিসেম্বর, ১৮৯৪ তারিখে সিডনিতে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ১৪ আগস্ট, ১৯০৫ তারিখে ওভালে একই দলের বিপক্ষে সর্বশেষ টেস্টে অংশ নেন তিনি।
ইংল্যান্ড গমন
১৮৯৯ ও ১৯০৫ সালে ইংল্যান্ড গমন করেন। ১৮৯৯ সালের সফরে দলের অনেক সেরা ব্যাটসম্যানদের ভীড়ে তিনি ঢাকা পড়ে যান। তাসত্ত্বেও, ১৭ গড়ে ৫৪৫ রান তুলেছিলেন। সফরকারী দলটি এতোটাই শক্তিধর ছিল যে, পাঁচ টেস্টের ঐ সিরিজে তিনি মাত্র একটি টেস্ট খেলার সুযোগ পেয়েছিলেন। ওভালের ঐ টেস্টে অপরাজিত ৩১ ও ৭৭ রান তুলেন। বেশ ভালোমানের বোলিং করলেও একাশি উইকেট লাভে বেশ রান খরচ করতে হয়।
১৯০৫ সালে দ্বিতীয়বার ইংল্যান্ড গমনে আসেন। তবে, উভয় সফরেই তেমন সফলতা পাননি। ১৯০৫ সালের সফরেও তাকে একইমানের ক্রিকেটার হিসেবে দেখা যায়। ৭২২ রান ও একানব্বুই উইকেট লাভ করেন। তবে এ সফরে পাঁচ টেস্টের সবকটিতেই তার সপ্রতিভ অংশগ্রহণ ছিল। এবারও তিনি তেমন কিছু করতে পারেননি।
২৬ নভেম্বর, ১৯১৮ তারিখে ৪৯ বছর বয়সে ভিক্টোরিয়ার টুরাক এলাকায় চার্লি ম্যাকলিওডের দেহাবসান ঘটে। তার জ্যেষ্ঠ ভ্রাতা বব ম্যাকলিওড অস্ট্রেলিয়ার পক্ষে ৬ টেস্টে অংশগ্রহণ করেছেন। তার তুলনায় নিজ ভাই কম পরিচিত ছিলেন। ১৮৯৯ ও ১৯০৫ সালে তার ভাই ইংল্যান্ড সফরে গিয়েছিলেন।
ঝিনাইদহ পল্লী বিদ্যুৎ সমিতি
ঝিনাইদহ পল্লী বিদ্যুৎ সমিতি হচ্ছে বাংলাদেশ পল্লী বিদ্যুতায়ন বোর্ড কর্তৃক পরিচালিত ৮০টি পল্লী বিদ্যুৎ সমিতির একটি। ঝিনাইদহ পল্লী বিদ্যুৎ সমিতি খুলনা বিভাগের ঝিনাইদহ জেলায় ০৪টি জোনাল অফিস, ০১টি সাব-জোনাল অফিস, ০১টি এরিয়া অফিস এবং ১৭টি অভিযোগ কেন্দ্রের মাধ্যমে বিদ্যুৎ সেবা প্রদান করে থাকে। ঝিনাইদহ পল্লী বিদ্যুৎ সমিতি নিবন্ধিত হয় ১২ অক্টোবর, ১৯৯৫ সালে এবং বানিজ্যিকভাবে বিদ্যুতায়িত হয় ০৯ জানুয়ারি, ১৯৯৬ সালে।
ইতিহাস
ঝিনাইদহ পল্লী বিদ্যুৎ সমিতির যাত্রা শুরু হয় ১৯৯৫ সালে। এ সমিতির অধীনে ০৬টি থানা, ৬৭টি ইউনিয়ন ও ১০৩৯টি গ্রাম রয়েছে। এর সদর দপ্তর ঝিনাইদহের রাউতাইলে অবস্থিত।
জোনাল অফিসসমূহ
এ পল্লী বিদ্যুৎ সমিতির অধীনে থাকা জোনাল অফিসগুলো হচ্ছে:
গ্রাহক সংখ্যা
ঝিনাইদহ পল্লী বিদ্যুৎ সমিতির সাড়ে তিন লক্ষেরও বেশি আবাসিক গ্রাহক রয়েছে।
সুজাতপুর ইউনিয়ন
সুজাতপুর ইউনিয়ন বাংলাদেশের সিলেট বিভাগের হবিগঞ্জ জেলার বানিয়াচং উপজেলার একটি ইউনিয়ন।
অবস্থান ও সীমানা
সুজাতপুর ইউনিয়ন বাংলাদেশের হবিগঞ্জ জেলার বানিয়াচং উপজেলার দক্ষিন পশ্চিম দিকে অবস্থিত। সুজাতপুর ইউনিয়নের উত্তর দিকে পৈলারকান্দি ও মন্দরী ইউনিয়ন, পূর্ব দিকে মক্রমপুর ও মন্দরী ইউনিয়ন, দক্ষিন দিকে লাখাই উপজেলার বুল্লা ইউনিয়ন এবং পশ্চিম দিকে কিশোরগঞ্জের অষ্টগ্রাম উপজেলা অবস্থিত।
শিক্ষা
শিক্ষা প্রতিষ্ঠান
কৃষ্ণগহ্বর তথ্য আপার্তবৈপরীতা
alt=|thumb|কৃষ্ণগহ্বরের প্রথম ছবি (সিলুয়েট বা ছায়া), [[ইভেন্ট হরাইজন টেলিস্কোপ দ্বারা এম৮৭-এর সুপারম্যাসিভ ব্ল্যাক হোল ধারণ করা হয়েছে, ২০১৯ সালের এপ্রিল মাসে প্রকাশিত।]] কৃষ্ণগহ্বর তথ্য আপার্তবৈপরীতা হল একটি ধাঁধা, যা কোয়ান্টাম বলবিজ্ঞান ও সাধারণ আপেক্ষিকতার ভবিষ্যদ্বাণী একত্রিত হলে দেখা যায়। সাধারণ আপেক্ষিকতার তত্ত্ব কৃষ্ণগহ্বরের অস্তিত্বের ভবিষ্যদ্বাণী করে, যেগুলি স্থানকালের এমন অঞ্চল যেখান থেকে কিছুই — এমনকি আলোও না — পালাতে পারে না। স্টিফেন হকিং এই ধরনের ব্যবস্থায় ১৯৭০-এর দশকে কোয়ান্টাম বলবিজ্ঞানের নিয়ম প্রয়োগ করেন এবং দেখতে পান যে একটি বিচ্ছিন্ন কৃষ্ণগহ্বর হকিং বিকিরণ নামে এক ধরনের বিকিরণ নিঃসরণ করবে। হকিং আরও যুক্তি দিয়েছিলেন যে বিকিরণের বিশদ রূপটি কৃষ্ণগহ্বরের প্রাথমিক অবস্থা থেকে স্বাধীন হবে এবং এটি শুধুমাত্র তার ভর, বৈদ্যুতিক আধান ও কৌণিক ভরবেগের উপর নির্ভর করবে।
তথ্য আপার্তবৈপরীতা দেখা যায় যখন কেউ একটি প্রক্রিয়া বিবেচনা করে যেখানে একটি কৃষ্ণগহ্বর একটি শারীরিক প্রক্রিয়ার মাধ্যমে গঠিত হয় এবং তারপর হকিং বিকিরণের মাধ্যমে সম্পূর্ণরূপে বাষ্পীভূত হয়। হকিংয়ের গণনা থেকে বোঝা যায় যে বিকিরণের চূড়ান্ত অবস্থা শুধুমাত্র প্রাথমিক অবস্থার মোট ভর, বৈদ্যুতিক আধান ও কৌণিক ভরবেগ সম্পর্কিত তথ্য ধরে রাখবে। যেহেতু অনেকগুলি ভিন্ন অবস্থার একই ভর, আধান ও কৌণিক ভরবেগ থাকতে পারে সেহেতু এটি পরামর্শ দেয় যে অনেক প্রাথমিক ভৌত অবস্থা একই চূড়ান্ত অবস্থায় বিবর্তিত হতে পারে। অতএব, প্রাথমিক অবস্থার বিবরণ সম্পর্কিত তথ্য স্থায়ীভাবে হারিয়ে যাবে; যাইহোক, এটি ধ্রুপদী ও কোয়ান্টাম পদার্থবিদ্যা উভয়ের একটি মূল নীতি লঙ্ঘন করে—যা, নীতিগতভাবে, একটি সময়ে একটি ব্যবস্থার অবস্থা অন্য যেকোনো সময়ে তার মান নির্ধারণ করা উচিত। বিশেষত, কোয়ান্টাম বলবিজ্ঞানে ব্যবস্থার অবস্থা তার তরঙ্গ ফাংশন দ্বারা এনকোড করা হয়। তরঙ্গ ফাংশনের বিবর্তন একটি একক চালনাকারী দ্বারা নির্ধারিত হয়, এবং এককতা বোঝায় যে কোনো মুহূর্তের তরঙ্গ ফাংশন অতীত বা ভবিষ্যতে তরঙ্গ ফাংশন নির্ধারণ করতে ব্যবহার করা যেতে পারে।
এখন সাধারণত এটি বিশ্বাস করা হয় যে তথ্যগুলি কৃষ্ণগহ্বর বাষ্পীভবনে সংরক্ষিত হয়। এর অর্থ হল কোয়ান্টাম বলবিজ্ঞানের ভবিষ্যদ্বাণী সঠিক যেখানে হকিংয়ের মূল যুক্তি যা সাধারণ আপেক্ষিকতার উপর নির্ভর করে তা অবশ্যই সংশোধন করা উচিত। যাইহোক, হকিং-এর গণনা কিভাবে সঠিকভাবে সংশোধন করা উচিত সে সম্পর্কে ভিন্ন ভিন্ন মতামত রয়েছে। সাম্প্রতিক বছরগুলিতে, মূল আপার্তবৈপরীতার বেশ কয়েকটি সংযোজিত অংশ অন্বেষণ করা হয়েছে। কৃষ্ণগহ্বর বাষ্পীভবন সম্বন্ধে এই ধাঁধাগুলিকে একত্রে নেওয়ার ফলে মাধ্যাকর্ষণ ও কোয়ান্টাম বলবিজ্ঞানকে কীভাবে একত্রিত করতে হবে তার অন্তর্নিহিততা রয়েছে, যার ফলে কোয়ান্টাম মাধ্যাকর্ষণ গবেষণার একটি সক্রিয় ক্ষেত্র হিসাবে তথ্য আপার্তবৈপরীতা অবশিষ্ট রয়েছে।
মহাভৈরব মন্দির
কিংবদন্তি
এই মন্দিরটি শিবকে উৎসর্গকৃত এবং রাজা বাণাসুর দ্বারা নির্মিত। এই মন্দিরের শিব লিঙ্গটি 'লিভিং স্টোন' দিয়ে তৈরি । যা বছরের পর বছর ধীরে ধীরে বৃদ্ধি পায়। কিছু লোক বিশ্বাস করেন যে বাণ এই মন্দিরে শিবের উপাসনা করে সমৃদ্ধি অর্জন করেছিলেন।
শ্রী মাতা বৈষ্ণো দেবী কাটরা রেলওয়ে স্টেশন
শ্রী মাতা বৈষ্ণো দেবী কাটরা রেলওয়ে স্টেশন (স্টেশন কোড: এসভিডিকে) হল ভারতীয় কেন্দ্রশাসিত অঞ্চল জম্মু ও কাশ্মীরের জম্মু-উধমপুর-শ্রীনগর-বারামুল্লা রেল সংযোগের একটি রেল স্টেশন। এটি জম্মু ও কাশ্মীরে উত্তর রেলওয়ে অঞ্চলের ফিরোজপুর বিভাগের অন্তর্গত। এই  স্টেশনটি কাটরা শহর ও শ্রী মাতা বৈষ্ণো দেবী মন্দিরের জন্য রেল পরিষেবা পরিবেশন করে।
ইতিহাস
মহারানা রানা প্রতাপ সিং সর্বপ্রথম ১৮৯৮ সালে জম্মুকে শ্রীনগরের সাথে সংযুক্ত করার জন্য অনুসন্ধান করেন। কিন্তু এটি সমন্বয়হীনতা ও অন্যান্য কারণে বন্ধ হয়ে যায়।
জম্মু দিক থেকে উধমপুর রেল স্টেশন এবং শ্রীনগর দিক থেকে বনিহাল রেলওয়ে স্টেশন পর্যন্ত জম্মু উধমপুর শ্রীনগর বারামুল্লা রেলওয়ে সংযোগ ২০০৫ সালের এপ্রিল মাসে সম্পন্ন হয়। পীরপাঞ্জাল রেলওয়ে সুড়ঙ্গ সম্পন্ন হয় এবং ২০১২ সালে পরীক্ষা চালানো হয়। প্রধানমন্ত্রী নরেন্দ্র মোদী ২০১৪ সালের ৪ জুলাই সকাল ১০:০০ টায় রেল সংযোগের উদ্বোধন করেন। এই অর্থ এই যে কাটরা বর্তমানে জম্মু -বারামুল্লা রেলপথের দক্ষিণাংশের উত্তর প্রান্তের টার্মিনাস এবং পাশাপাশি ভারতীয় রেলের  প্রবেশযোগ্য উত্তরতম স্থান।
স্টেশনে ১ মেগাওয়াট সৌর বিদ্যুৎ কেন্দ্র ২০১৫ সালের মার্চ মাসে চালু করা হয়।
যাত্রীদের আরাম ও সুযোগ-সুবিধা
কাটরা রেলওয়ে স্টেশনের নিচতলায় এসকেলেটর, লিফট, বর্তমান রিজার্ভেশন, দ্বিতীয় শ্রেণীর বুকিং, ট্রেন অনুসন্ধান বিভাগ, তীর্থযাত্রী নির্দেশিকা, পর্যটক সহায়তা, ভিআইপি লাউঞ্জ, শপিং লাউঞ্জ সহ একটি সম্পূর্ণ শীতাতপ নিয়ন্ত্রিত হোটেল, বহুবিধ-খাবারের রেস্তোরাঁ, ক্লক রুম, ওয়েটিং হল, একটি বইয়ের স্টল, চায়ের দোকান, টয়লেট ব্লক ও ক্যাটারিং এরিয়া রয়েছে। প্রথম তলায় আটটি অবসর কক্ষ এবং একটি ক্যাফেটেরিয়া রয়েছে। গাড়ি ও যাত্রীবাহী বাসের জন্য একটি বিশাল পার্কিং কেন্দ্র তৈরি করা হয়েছে।
এটি একটি আধুনিক রেল স্টেশন। কাটরা রেলওয়ে স্টেশন আধুনিক সুবিধায় সজ্জিত।
জেরুসালেম অবরোধ (দ্ব্যর্থতা নিরসন)
জেরুসালেম অবরোধ, জেরুসালেম পতন অথবা জেরুসালেমের ধ্বংসসাধন বলতে নির্দেশ করে:
বিশাল ভারদ্বাজ
বিশাল ভারদ্বাজ (विशाल भारद्वाज; জন্ম: ৪ আগস্ট ১৯৬৫) একজন ভারতীয় চলচ্চিত্র পরিচালক, প্রযোজক, সঙ্গীত পরিচালক, চিত্রনাট্যকার, সুরকার ও নেপথ্য সঙ্গীতশিল্পী। তিনি হিন্দি চলচ্চিত্রে কাজের জন্য বিখ্যাত। কর্মজীবনে তিনি আটটি জাতীয় চলচ্চিত্র পুরস্কার এবং একটি ফিল্মফেয়ার পুরস্কার অর্জন করেন।
ভারদ্বাজ শিশুতোষ চলচ্চিত্র অভয় (১৯৯৫) দিয়ে সুরকার হিসেবে তার কর্মজীবন শুরু করেন এবং গুলজারের মাচিস (১৯৯৬)-এ তার কাজের জন্য অধিক পরিচিতি অর্জন করেন, যার জন্য তিনি নতুন সঙ্গীত প্রতিভা বিভাগে ফিল্মফেয়ার আরডি বর্মণ পুরস্কার অর্জন করেন। এরপর তিনি সত্য (১৯৯৮) ও গডমাদার (১৯৯৯) চলচ্চিত্রের সুর করেন। দ্বিতীয়োক্ত কাজের জন্য তিনি শ্রেষ্ঠ সঙ্গীত পরিচালনা বিভাগে জাতীয় চলচ্চিত্র পুরস্কার অর্জন করেন। শিশুতোষ চলচ্চিত্র মকদি (২০০২) দিয়ে ভারদ্বাজের পরিচালনায় অভিষেক ঘটে এবং তিনি এই চলচ্চিত্রের সুর করেন। তিনি উইলিয়াম শেকসপিয়ারের তিনটি বিয়োগান্ত নাটকের ভারতীয় উপযোগকরণ তথা ম্যাকবেথ অবলম্বনে মকবুল (২০০৩), ওথেলো অবলম্বনে ওমকারা এবং হ্যামলেট অবলম্বনে হায়দার (২০১৪) রচনা ও পরিচালনা করে সমাদৃত হন এবং একাধিক পুরস্কার অর্জন করেন। এছাড়া তিনি মারপিটধর্মী কমিনে (২০০৯), তিক্ত হাস্যরসাত্মক ৭ খুন মাফ (২০১১) এবং ব্যঙ্গধর্মী মত্রু কী বিজলি কা মান্ডোলা (২০১৩) নির্মাণ করেন।
ওঁ তৎ সৎ
ওঁ তৎ সৎ (সংস্কৃত: ओम् तत् सत्, ) হল সংস্কৃত ভাষায় তিনটি মন্ত্রের দল যা ভগবদগীতার ১৭.২৩ শ্লোকে পাওয়া যায়। "ওঁ" হল ব্রহ্মের মন্ত্র (ॐ), "তৎ" হল পরমব্রহ্মের গোপন মন্ত্র (অবিনাশি নারায়ণ) এবং "সৎ" হল বিষ্ণুর গোপন মন্ত্র"।
কাশিমপুর ইউনিয়ন
কাশিমপুর ইউনিয়ন নামে বাংলাদেশে মোট ৪টি ইউনিয়ন রয়েছে। যথাথা:
ওঁ তৎ সৎ
"ওঁ তৎ সৎ" শাশ্বত ধ্বনি-প্রণব। "ওঁ তৎ সৎ" অব্যক্ত এবং পরম বাস্তবতার প্রতিনিধিত্ব করে। "বাস্তবতা" শব্দের দ্বারা এখানে এর অর্থ সম্পূর্ণ অস্তিত্ব। এমনকি আমরা ঈশ্বর, বাস্তবতা, অস্তিত্ব, পরমব্রহ্ম বা পরম শব্দটিও ব্যবহার করতে পারি, সবই এক সত্তাকে নির্দেশ করে সমার্থক শব্দ।
তাৎপর্য
ভগবদ্গীতার ১৭ অধ্যায়ে, শ্লোক ২৩ থেকে ২৮ পর্যন্ত, ভগবান কৃষ্ণ "ওঁ তৎ সৎ" এর অর্থ ও গুরুত্ব সম্পর্কে কথা বলেছেন। ভগবান বলেছেন "ওঁ তৎ সৎ" আসলে পরমাত্মার ত্রিগুণ নাম যা দিয়ে ব্রহ্মাণ্ডের শুরুতে ব্রহ্ম, বেদ ও যজ্ঞ তৈরি হয়েছিল।
"ওঁ" - তাই বলা হয় যে পুরোহিতরা যারা বেদে বর্ণিত বেদ-মন্ত্র জপ করেন, তারা সর্বদা ঈশ্বরের নাম দিয়ে প্রতিটি কাজ শুরু করেন অর্থাৎ "ওঁ"।
"সৎ" শব্দটি সত্যের সাথে সম্পাদিত সমস্ত ক্রিয়া ও কর্তব্যের প্রতিনিধিত্ব করে, এটিও বলা হয় যে যজ্ঞ, তপস্যা ও দান-এ উপস্থিত সমস্ত কিছুকে "সৎ" হিসাবে বিবেচনা করা হয়, এছাড়াও শুধুমাত্র পরমেশ্বরের সন্তুষ্টির উদ্দেশ্যে যে ক্রিয়াগুলি করা হয় তা "সৎ" শব্দ দ্বারা নির্দেশিত হয়।
মালয়েশিয়ায় যৌন হয়রানি
মালয়েশিয়ায় যৌন হয়রানি কর্মসংস্থান আইন ১৯৫৫ দ্বারা যেভাবে সংজ্ঞায়িত করা হয়েছে তা হল “যৌন প্রকৃতির যেকোন অবাঞ্ছিত আচরণ তা মৌখিক, অ-মৌখিক, চাক্ষুষ, অঙ্গভঙ্গি বা শারীরিক হতে পারে এবং তা কোনও ব্যক্তির প্রতি নির্দেশিত যা আক্রমণাত্মক, অপমানজনক বা তাদের মঙ্গলের জন্য হুমকিস্বরূপ”। আইনটি পুরুষ ও মহিলা বা নিয়োগকর্তা ও কর্মচারীর মধ্যে পার্থক্য করে না। যেমন, যৌন হয়রানি একজন মহিলা দ্বারা একজন পুরুষের বিরুদ্ধে, অথবা একজন কর্মচারী একজন নিয়োগকর্তার বিরুদ্ধে সংঘটিত হতে পারে।
কর্মক্ষেত্রে যৌন হয়রানির প্রথম নথিভুক্ত ঘটনা বা একজন কর্মচারীর প্রতি একজন নিয়োগকর্তার অসদাচরণের ঘটনা ১৯৩৯ সালের দিকে দেখা গিয়েছিল, যখন মালয়েশিয়া তখনও ব্রিটিশ ঔপনিবেশিক শাসনের অধীনে মালয় ছিল। ১৯৪১ সালে, ক্লাং ইন্ডিয়ান ইউনিয়ন ধারাবাহিক ধর্মঘট কর্মসূচির আয়োজন করেছিল এবং তাদের দাবির অংশ হিসাবে ইউরোপীয় ও  'কৃষ্ণাঙ্গ ইউরোপীয়দের' দ্বারা মহিলা শ্রমিকদের শ্লীলতাহানির নিন্দা করে এবং এই ধরনের আচরণ বন্ধ করার দাবি জানিয়েছিল। ১৯৫০ সালে, পেরাকের পানাভান কারুপিয়া এস্টেটের ১০৬ জন মহিলা ও পুরুষ রাবার ট্যাপার যৌন হেনস্থার বিরুদ্ধে ধর্মঘট করেছিল